На основу члана 44. Закона о локалној самоуправи (''Службени гласник РС'' број: 129/17, 83/2014 – др. закон, 101/2016 – др. закон и 47/2018), члана 58. Статута Општине Бач (''Службени лист општине Бач'' број: 2/2019) и Уговора о гранту број: 81277863 закљученог дана 12.11.2021. године између Општине Бач и ГИЗ-а, о донацији за спровођење пројекта ''Развој могућности за запошљавање у унапређење запошљивости маргинализованих група у Бачкој – шанса за бољу будућност'' (у даљем тексту: пројекат) који финансира програм немачке развојне сарадње а спроводи ГИЗ у оквиру проjeкта ''Инклузија Рома и других маргинализованих група у Србији'' – Иницијатива за инклузију - фаза 3, на основу Локалног Акционог плана запошљавања општине Бач (''Службени лист Општине Бач'' број: 39/2021) и на основу Правилника о додели бесповратних средстава за набавку нове опреме за самозапошљавање лица са територије општине Бач која припадају категорији теже запошљивих број: 30-1-27/2022-IV-03 од 02.03.2022. године, председник Општине Бач, дана 09.03.2022. године расписује

**ЈАВНИ ПОЗИВ**

**ЗА ДОДЕЛУ БЕСПОВРАТНИХ СРЕДСТАВА НЕЗАПОСЛЕНИM ФИЗИЧКИM ЛИЦИMA ИЗ ОПШТИНЕ БАЧ, НАСЕЉА ТОВАРИШЕВО У ОПШТИНИ БАЧКА ПАЛАНКА И НАСЕЉА ДЕРОЊЕ У ОПШТИНИ ОДЖАЦИ КОЈА ПРИПАДАЈУ КАТЕГОРИЈИ ТЕЖЕ ЗАПОШЉИВИХ ЗА НАБАВКУ НОВЕ ОПРЕМЕ У СВРХУ ГЕНЕРИСАЊА ПРИХОДА И СТВАРАЊА ПРЕТПОСТАВКИ ЗА САМОЗАПОШЉАВАЊЕ**

1. **Увод**

Општина Бач, као координатор пројекта, у партнерству са Регионалном развојном агенцијом Бачка из Новог Сада и Удружењем Рома и Румуна ''Младост'', спроводи локални пројекат ''Развој могућности за запошљавање у унапређење запошљивости маргинализованих група у Бачкој – шанса за бољу будућност'' у оквиру програма немачке развојне сарадње, који спроводи ГИЗ у оквиру Инклузије Рома и других маргинализованих група у Србији - 'Иницијатива за инклузију – фаза 3''.

Пројектом ''Развој могућности за запошљавање у унапређење запошљивости маргинализованих група у Бачкој – шанса за бољу будућност'' је планирана реализација активности које имају за циљ обезбеђивање одрживих решења за запошљавање 30 теже запошљивих категорија становништва из општине Бач, насеља Товаришево у општини Бачка Паланка и насеља Дероње у општини Оџаци, од чега кроз меру субвенција послодавцима 10 лица која припадају категорији теже запошљивих, 20 лица кроз меру субвенционисања послодаваца за очување радних места, те 20 лица кроз меру генерисања прихода незапослених лица која припадају категорији теже запошљивих.

Под теже запошљивим категоријама становништва у смислу овог овог јавног позива подразумевају се:

* Повратници из земаља ЕУ и осталих европских земаља,
* Роми,
* Радно способни корисници новчане социјалне помоћи,
* Лица без квалификација/са ниским квалификацијама (највише 2 степен стручне спреме),
* Вишкови запослених,
* Млади до 30 година старости,
* Млади који су имали/имају статус детета без родитељског старања, без квалификација/са ниским квалификацијама (највише 2 степен стручне спреме), млади у домском смештају, хранитељским породицама и старатељским породицама,
* Особе са инвалидитетом,
* Жртве трговине људима,
* Жртве породичног насиља,
* Дугорочно незапослени (незапослени дуже од 1 године)
* Жене старије од 50 година
1. **Намена бесповратних средстава (субвенција)**

Субвенција се додељује као једнократна бесповратна подршка у виду набавке нове опреме незапосленим физичким лицима у висини од 1.500 еура по лицу (цца 176.000,00 рсд), у сврху генерисања (стварања) прихода, које води ка покретању сопственог посла кроз самозапошљавање или регистрацију пољопривредног газдинства.

Набавку опреме врши Општина Бач у складу са потребама лица које се пријављују за ову меру, а на основу три међусобно упоредиве понуде/предрачуна које су достављене уз захтев са бизнис планом, уз прихватање обавезе да опрему која му се набави неће отуђити. Опрема се предаје кориснику без права отуђења и иста остаје у власништву ГИЗ-а најраније до периода важења уговора између ГИЗ-а и Општине Бач. Након дефинисања права власништва између ГИЗ-а и Општине Бач, посебним правним актом, биће дефинисан однос Општине Бач и корисника опреме по питању коришћења исте.

1. **Општи услови јавног позива и висина средстава**

Право на доделу субвенције за набавку опреме за генерисање (стварање) прихода имају лица из категорије теже запошљивих и ово право **може се остварити под условом**:

* Да су пријављени физичка лица која су незапослена,
* Да су лица која конкуришу завршила Обуку за самозапошљавање у оквиру пројекта ''Развој могућности за запошљавање у унапређење запошљивости маргинализованих група у Бачкој – шанса за бољу будућност'' или код других релевантних акредитованих институција које издају сертификат о завршеној обуци за почетнике у пословању (НСЗ, регионалне развојне агенције и др.),
* Да лица која конкуришу имају пребивалиште на територији општине Бач, Товаришева у општини Бачка Паланка и Дероња у општини Оџаци.
* Да уредно, у складу са роковима доставе захтев са бизнис планом и најмање три међусобно упоредиве понуде/предрачуна за набавку опреме
* Да лице припада некој од следећих категорија теже запошљивих:
	+ Повратници из земаља ЕУ и осталих европских земаља,
	+ Роми,
	+ Радно способни корисници новчане социјалне помоћи,
	+ Лица без квалификација/са ниским квалификацијама (највише 2 степен стручне спреме),
	+ Вишкови запослених,
	+ Млади до 30 година старости,
	+ Млади који су имали/имају статус детета без родитељског старања, без квалификација/са ниским квалификацијама (највише 2 степен стручне спреме), млади у домском смештају, хранитељским породицама и старатељским породицама,
	+ Особе са инвалидитетом,
	+ Жртве трговине људима,
	+ Жртве породичног насиља,
	+ Дугорочно незапослени (незапослени дуже од 1 године)
	+ Жене старије од 50 година,
	+ Самохрани родитељи
	+ Родитељи деце са сметњама у развоју
* Лице које подноси захтев мора имати више од 16 година у тренутку подношења пријаве на јавни позив,
* Лице које подноси захтев прихвата обавезу да неће отуђити набављену опрему,
* Лице које подноси захтев прихвата обавезу повраћаја додељених средстава у случају непоштовања услова из овог Јавног позива и уговора,

Подносилац захтева (незапослено лице) може поднети само један захтев за доделу субвенција за набавку опреме за генерисање прихода.

Максималан износ додељених средстава за набавку опреме износи 1.500 евра по лицу у динарској противвредности према пројектном курсу.

Укупан износ додељених средстава за набавку опреме за генерисање прихода не може да пређе 30.000 евра у динарској противвредности према пројектном курсу.

1. **Подношење захтева за субвенције – потребна документација**
2. Образац пријаве са бизнис планом (Образац 1),
3. Изјава подносиоца захтева и припадности категорији теже запошљивих лица (Образац 2)
4. Изјава подносиоца пријаве о радном статусу (Образац 3),
5. Потврда о завршеној обуци за самозапошљавање (Издаје Општина Бач на основу увида у регистрационе пријаве учесника обуке, односно АРРА или НСЗ)
6. Минимум три међусобно упоредиве понуде за опрему која се планира набавити,
7. Очитана лична карта или копија пасоша.

Општина Бач задржава право да тражи и друге доказе релевантне за одлучивање по захтеву подносиоца.

Даном подношења пријаве на Јавни конкурс сматра се дан пријема пријаве на писарницу Општинске управе Бач. Ако је пријава послата препорученом пошиљком, даном пријема сматра се дан слања пријаве препорученом пошиљком.

**ОДЛУЧИВАЊЕ О ДОДЕЛИ СУБВЕНЦИЈА**

Одлука о одобравању субвенције доноси се на основу ранг-листе/листе реда првенства, а након провере испуњености услова Јавног позива и приложене документације и бодовања поднетог захтева са бизнис планом, у року од 30 дана од дана затварања конкурса.

1. **Критеријуми за избор корисника субвенције**

Избор корисника субвенција утврђује се на основу броја бодова које подносилац пријаве оствари, а према следећим критеријумима

|  |
| --- |
| **БОДОВНА ЛИСТА – СУБВЕНЦИЈЕ ЗА САМОЗАПОШЉАВАЊЕ** |
| **Критеријуми** | **Број бодова** |
| 1.Поодносилац припада одређеној категорији теже запошљивог становништва | Повратници, тражиоци азила, Роми | 15 |
| Радно способни корисници социјалне помоћи, жртве пордичног насиља, особе са инвалидитетом, жртве трговине људима, родитељи деце ометене у развоју | 12 |
| Лица без квалификација, жене старије од 50 година, млади до 30 година, млади са социјалним статусом | 8 |
| Дугорочно незапослени, вишкови запослених, самохрани родитељи | 5 |
|  | Остала незапослена лица | 0 |
| **Максималан број бодова за критеријум 1** | **40** |
| 2.Подносилац захтева је лице које припада одређеној старосној групи | Од 16 до 30 година | 5 |
| Од 30 до 40 година | 1 |
| Од 40 до 50 година | 2 |
| Од 50 до 60 година | 4 |
| Преко 60 година | 3 |
| **Максималан број бодова за критеријум 2** | **5** |
| 3. Пол лица које подноси захтев | Лице које подноси захтев је женског пола | 10 |
| Лице које подноси захтев је мушког пола | 5 |
|  | **Максималан број бодова за критеријум 3** | **10** |
| 5. Место у којем се планира реализација плана генерисања прихода | Бач | 4 |
| Остала насеља општине Бач, Товаришево, Дероње | 6 |
| **Максималан број бодова за критеријум 5** | **6** |
| 6. Врста делатности којом се подносилац захтева планира бавити | Производња и производно занатство | 4 |
| Услужно занатство, и остале услужне делатности и грађевинарство | 3 |
| Угоститељска делатност и туризам | 2 |
| Остале делатности | 1 |
| **Максималан број бодова за критеријум 6** | **4** |
| 7. Укупна оцена на основу података из бизнис плана (свеукупна оцена пословне идеје, са аспекта утицаја на животну средину, иновативност, финасијско тржишна оцена бизнис плана) | 10 |
| **Максималан број бодова за критеријум 7** | **10** |
| **МАКСИМАЛАН БРОЈ БОДОВА** | **70** |

Уколико постоји већи број захтева са истим бројем бодова, предност ће се дати захтевима који имају више бодова по појединачним критеријумима, и то следећим редоследом: два или више лица која припада одређеној категорији теже запошљивог становништва, лице које припада одређеној старосној групи, место у којем се планира обављање делатности. Уколико постоји већи број захтева са истим бројем бодова по појединачним критеријумима, одлучиваће се по редоследу подношења захтева.

1. **Начин подношења захтева**

Захтев са бизнис планом подноси се у једном примерку Општини Бач, непосредно на писарници или путем поште на прописаном обрасцу које се може преузети на сајту општине [www.bac.rs](http://www.bac.rs), www.inkluzijabac.rs или у Канцеларији за локални економски развој Општине Бач.

**Адреса за подношење захтева**: Општина Бач, Трг др Зорана Ђинђића бр. 2, 21420 Бач, Писарница Општинске управе Бач ради радним данима од 07 до 15 часова.

**ЗАКЉУЧИВАЊЕ УГОВОРА**

Документација за закључење уговора:

1. Фотокопија очитане личне карте подносиоца захтева,
2. Изјава корисника о коришћењу добијене опреме без права отуђења,
3. Изјаву да ће лице обављати одређену делатност у сврху генерисања прихода уз могућност да након 2 године региструје делатност,

Незапослено лице је у обавези да планирану делатност у складу са поднетим захтевом са бизнис планом обаваља у сврху генерисања прихода које води ка покретању сопственог посла. Уговор се закључује након извршене провере исправности достављене документације за закључивање уговора.

**ОБАВЕЗЕ ИЗ УГОВОРА**

Корисник субвенције дужан је да:

1. Делатност за коју му је одобрена субвенција за набавку опреме, а у складу са поднетим захтевом са бизнис планом, обавља у сврху генерисања прихода које води ка покретању сопственог посла у наредне 2 године,
2. Омогући Општини Бач и ГИЗ-у праћење реализације уговорних обавеза и увид у обављање делатности и стање опреме,
3. Обавести Општину Бач о свим променама које су од значаја за реализацију уговора, у року од осам дана од дана од дана настанка промене.

У случају неиспуњења или делимичног испуњења обавеза из уговора, корисник субвенције је у обавези да Општини Бач врати износ субвенције у вредности набављене и опреме.

**ОСТАЛЕ ИНФОРМАЦИЈЕ**

Јавни позив је отворен 20 дана од дана објављивања на сајту Општине Бач, а захтеви са бизнис планом се могу поднети најкасније до **30.03.2022.** године у 15:00 часова

Информације у вези са јавним позивом могу се добити Општинској управи Бач, Канцеларија за локални економски развој, тел: 021/6070-075, лок. 149, е-пошта: nikola.banjac@bac.rs

За све заинтересоване који планирају да се јаве на овај Јавни позив обезбеђена је експертска/менторска подршка за израду пословног/бизнис плана и коплетирања пријаве. Менторску подршку пружа партнерска организација на пројекту Регионална развојна агенција Бачка (Контакт: Јелена Петров, 060 330 2505, е-mail: jelena.petrov@rda-backa.rs и Недељко Иванишевић и 064/8218342, email: nedeljko.ivanisevic@rra-backa.rs).